Държавен вестник, бр. 55, 2010 г., стр. 37

БРОЙ  55	
Д Ъ Р Ж А В Е Н  В Е С Т Н И К 	
СТР.  37  
2.3.9. Отделение по иглотерапия (акупунктура) 
се разкрива по преценка на ръководството на 
лечебното заведение.
2.3.10. Към лечебните заведения може да се 
създават клинични лаборатории, лаборатории 
по микробиология, по вирусология и др., които 
трябва да отговарят на съответните медицински 
стандарти.
2.3.11. Отделение за имунофлуоресцентна диаг­
ностика – задължително се разкрива в структура 
с III ниво на компетентност. 
2.3.11.1. Устройство. В него работи лекар с 
призната специалност по кожни и венерически 
болести и допълнителна квалификация по иму­
нофлуоресценция, с продължителност на обу­
чението не по-малко от 6 месеца в областта на 
имунофлуоресцентната диагностика и лаборант:
а) отделение за имунофлуоресцентно изслед­
ване на кожата – състои се от приемен кабинет, 
основно помещение за лабораторна дейност и 
затъмнено помещение за работа с флуоресцентен 
микроскоп;
б) кабинет – използва се за клинична консул­
тация на болните с булозни и други автоимунни 
дерматози, в това число анамнеза, дерматоло­
гичен преглед, преценка на необходимостта от 
провеждане на ДИФ, ИИФ или КИИФ, получа­
ване на кръвни проби и/или мехурна течност, 
приготвяне на цитонамазка от дъно на мехурна 
лезия, попълване на съответните фишове за 
имунофлуоресцентно изследване и лабораторни 
журнали; кабинетът може да бъде отделен от 
основното лабораторно помещение или да се 
обособи като функционална част от него;
в) основно помещение за лабораторна дей­
ност – използва се за всички манипулации по 
подготовка на биопсичните материали за ДИФ, 
включително приготвяне на криостатни срези, 
подготовка на субстратите за ИИФ, сепариране 
на човешка кожа за ДИФ или ИИФ върху се­
парирана кожа, отделяне на серум чрез центро­
фугиране, аликвотиране на серумните проби за 
работа и съхранение, подготовка на работните 
концентрации на серум и/или други телесни 
течности за изследване чрез ИИФ, подготовка 
на работни разреждания на флуоресцентните 
антисеруми, накапване, инкубация, измиване и 
монтиране на препаратите за ДИФ, ИИФ и/или 
КИИФ, водене на документация;
г) затъмнено помещение (тъмен бокс) – служи 
за отчитане на препаратите за ДИФ, ИИФ и 
КИИФ под флуоресцентен микроскоп; тъмният 
бокс може да бъде свързан с основното помеще­
ние на отделението или с кабинета.
2.3.11.2. Оборудване:
а) кабинет – оборудван е с лекарско бюро, 
столове, медицинска кушетка, библиотечен шкаф 
за документи, картотека, мивка с течаща топла 
и студена вода, закачалка за дрехи, минимум 
четири електрически контакта, естествено и 
изкуствено осветление, отговарящо на норматив­
ните изисквания, телефон, компютър, принтер, 
апарат за измерване на кръвно налягане, меди­
цински документи: амбулаторен журнал, рецепти, 
фишове за назначаване на имунофлуоресцентни 
изследвания;
б) основно помещение за лабораторна дей­
ност – то трябва да бъде оборудвано с лаборатор­
ни плотове, замразяващ микротом, хладилник, 
центрофуга, минусов хладилник с температура 
до -70 °С, фризер с температура минимум -20 °С, 
вертикален ажитатор за епруветки, рН метър, 
лабораторна везна, сушилня за лабораторна по­
суда, термостат, термос за съхранение на течен 
азот, столове на колела, масичка на колела за 
разполагане на предметните стъкла и други ин­
струменти за подготовка на криостатните срези, 
пластмасови или дървени кутии за съхранение 
на криостатни срези, шкафове за съхранение на 
лабораторни материали и реактиви, библиотечен 
шкаф за документи, латексови ръкавици, тер­
моръкавици за работа със замразяващия мик­
ротом, предпазни очила за работа с биологични 
материали, ваничка с дезинфекционен разтвор 
за дезинфекция на резци, барабани за водна 
стерилизация, метални кутии за изхвърляне на 
използвани игли и други заразни материали, 
мивка с течаща топла и студена вода, журнал 
за регистриране на проведените манипулации, 
добро естествено и изкуствено осветление, лабо­
раторни реактиви и консумативи, лабораторна 
стъклария – десетмилилитрови стъклени шише­
та, стъклени епруветки, стативи за епруветки, 
пластмасови криоепруветки със запушалка, 
петрита, бехерови чаши, колби, мерителни ци­
линдри, стъклени и автоматични пипети с раз­
личен калибър, предметни и покривни стъкла, 
консумативи – филтърна хартия, марля, памук, 
спирт, дестилирана вода, дезинфектанти, ми­
нимум 6 електрически контакта, електрически 
разклонители, телефон, компютър;
в) затъмнено помещение – трябва да има 
плот с монтиран микроскоп с приставка за флу­
оресцентна микроскопия, фотоприставка, стол, 
работен журнал за вписване на резултатите, 
журнал за фотодокументация, шкаф за съхране­
ние на диапозитиви и друга фотодокументация, 
инструменти и консумативи за поддръжка на 
микроскопа.
2.3.11.3. Дейности. В отделението за имуно­
флуоресцентно изследване на кожата се извършва 
специализирана лабораторна диагностика на 
придобитите автоимунни булозни дерматози 
(pemphigus, pemphigoid, epidermolysis bullosa 
acquisita, dermatitis herpetiformis, IgA-линеарна 
булозна дерматоза и пр.), съединителнотъканни­
те заболявания на кожата (lupus erythematosus, 
sclerodermia, dermatomyositis, смесена съединител­
нотъканна болест и пр.) и други имунодерматози 
(lichen planus, porphyria cutanea tarda). Извършват 
се имунохистохимични диагностични техники, а 
именно директна имунофлуоресценция (ДИФ) на 
кожа за доказване на ин виво отложени в кожата 
автоантитела, индиректна имунофлуоресценция 
(ИИФ) за доказване на циркулиращи в телесните 
течности автоантитела и комплемент-индиректна 
имунофлуоресценция (КИИФ) за доказване на 
циркулиращи комплемент-фиксиращи автоан­
титела.
2.3.12. Микологичен кабинет – може да се 
разкрива към структури с II и III ниво на ком­
петентност.